Държавен вестник, бр. 39, 2015 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  39
административен съд. Мотивираният извод за 
неоснователност на оспорванията, диспозиран в 
отхвърляне на жалбите на настоящите касатори 
срещу Наредбата, е в съответствие с фактически 
установеното и правилно са приложени съот­
ветните регламенти. Преценката на фактите и 
приложимите правни уредби не установява за 
оспорената наредба или отделни нейни състави 
наличие на предпоставки, обуславящи прило­
жимост на основания по чл. 146 във връзка с 
чл. 196 АПК за обявяване на отмяна или на 
нищожност, както аргументирано приел съдът. 
Не се установява приложимост на заявените с 
жалбите касационни основания по чл. 209, т. 3 
АПК за отмяна и решението следва да бъде 
оставено в сила. 
ІІ. Допустимост на касационните жалби:
Върховният административен съд счита кас­
ационните жалби за допустими – подадени са 
от надлежни страни, в срока по чл. 211 АПК 
и срещу подлежащ на обжалване съдебен акт. 
ІІІ. По фактите:
За да постанови обжалваното решение, съдът 
приел от фактическа страна, че:
1. На 5.04.2012 г. главният секретар на Минис­
терството на земеделието и храните изпратил на 
Съюза на животновъдите, Националния съюз на 
говедовъдите в България, Националната асоциа­
ция на животновъдите в България, Националното 
сдружение на месо- и млекопроизводителите, 
Националната овцевъдна асоциация, Асоциаци­
ята на българските биволовъди, Асоциацията 
на млекопреработвателите в България, Нацио­
налната асоциация на млекопреработвателите 
проект на Наредба за специфичните изисквания 
към млечните продукти за становище със срок 
12.04.2012 г., л. 203 – 204. По делото не е пред­
ставен изпратеният проект.
2. На 5.04.2012 г. заместник-министърът 
на земеделието и храните изпратил на Ко­
мисията на Европейския съюз, в изпълнение 
на Директива 98/34, нотификация на проекта 
на Наредбата – нотификация 2012/0218/BG, 
заведена на 6.04.2012 г., л. 128 – 136:
а) изпратеният вариант на Наредбата, inter 
alia, съдържа и разпоредби със следната редакция:
чл. 1, ал. 2 – „Наредбата се прилага за 
продукти, произведени на територията на Ре­
публика България“;
чл. 30 – „При етикетирането на имитиращи 
продукти, съдържащи в състава си мляко, раз­
лично от краве мляко, върху етикета се посочва 
видът на използваното мляко.“;
чл. 31 – „Имитиращите продукти, съдър­
жащи в състава си мляко, се предлагат в 
търговската мрежа на отделни щандове, ясно 
обозначени с надписа „Имитиращи продукти, 
съдържащи в състава си мляко“;
б) в нотификацията в раздел „Кратка мо­
тивация“ е посочено, че Наредбата се приема 
„с цел подобряване на ситуацията в страната 
със суровото мляко и млечните продукти“; 
„директно приложимото европейско законода­
телство дава възможност на държавите-членки 
да предприемат мерки на национално ниво с 
цел доизясняване и доразвиване на правилата на 
Европейския съюз“; „В действащото българско 
законодателство липсват ясно разписани крите­
рии, на които трябва да отговарят предлаганите 
на пазара млечни продукти“; приемането на 
Наредбата „ще осигури защита на българското 
производство на сурово мляко, както и произ­
водството на млечни продукти, характерни за 
страната ни“; ще се „гарантира, че потребителите 
няма да бъдат въведени в заблуда“;
в) в нотификацията в раздел „Проучване 
на въздействието“ е посочено, че се въвеждат 
„критерии за качество и състава на млечни­
те продукти, наименованията, използвани за 
млечни продукти, и специфичните изисквания 
към етикетирането. Регламентират се разреше­
ните съставки при производството на млечни 
продукти; дефинира се понятието „имитиращи 
продукти, съдържащи в състава си мляко“ и 
специфичните изисквания при етикетирането 
им. Наредбата се прилага за продукти, произ­
ведени на територията на Република България.“
3. На 12.04.2012 г. Асоциацията на мле­
копреработвателите в България представила 
в Министерството на земеделието и храните 
становище на свои членове по проекта на На­
редбата, л. 210 – 213. В становищата е изразено 
несъгласие с предложения проект и създадените 
с него ограничения за производителите.
4. На 17.04.2012 г. на интернет страницата 
на Министерството на земеделието и храните 
бил публикуван проект на Постановление на 
Министерския съвет за приемане на Наредба 
за специфичните изисквания към млечните 
продукти, л. 216 – 217.
В публикувания проект на Наредбата, inter 
alia, се съдържат:
чл. 1, ал. 2 – „Наредбата се прилага за 
продукти, произведени на територията на Ре­
публика България“;
чл. 30, ал. 4 – „Производителите на мляко 
и млечни продукти и производителите, които 
разфасоват и преопаковат мляко и млечни про­
дукти, не могат да произвеждат, разфасоват и 
преопаковат имитиращи продукти, съдържащи 
в състава си мляко, на територията на едно 
предприятие“;
чл. 31 гласи: „При етикетирането на имити­
ращи продукти, съдържащи в състава си мляко, 
различно от краве мляко, върху етикета се 
посочва видът на използваното мляко.“
5. На 18.04.2012 г. Асоциацията на мле­
копреработвателите в България представила 
в Министерството на земеделието и храните 
обобщено становище, с което проектът на 
Наредбата е подкрепен, л. 214.
6. На 19.04.2012 г., с входящ № 15-144, л. 
34 – 36 и л. 205 – 207, Националната асоци­
ация на млекопреработвателите представила